lv lv fi lv lv lv lv pt lv lv en lv lv de en lv lv lv lv lv lv lv lv lv lv lv lv lv uk lv lv en lv lv fi lv de en lv ca en lv jbo en lv lv en en lv es nl lv lv lv vo nl lv lv lv de lt nl pl lv lv lv lv lv lt sv lv lv lv de lv lv sv lv hbs_lat rm lv id lv lv lv lv lv lv lv lv lv en lv pt
Novērtē rakstu: Atzīme 0 no 0 balsīm
2008. gada 17. jūlijs 11:54 5 atsauksmes
Atšķirībā no manis, priekšā sēdošajai meitenei tik viegli pārbaudi izturēt neizdevās — vienam maršrutam derīgās braukšanas kartītes atbilstošajā ailē nevīdēja ierakstīts transporta līdzekļa numurs. Un tad sākās.
«Nu, tad es kāpju ārā,» sacīja meitene, meklējot citu risinājumu izejai no situācijas. Pret to kontrolei nekas nebija iebilstams. «A jūs man kartīti atdodiet!» viņa sacīja, tikusi līdz durvīm. Tur viņa saprata, ka izrāde ne tuvu nav beigusies, jo kontroliere ij nedomāja viņai braukšanas dokumentu atdot. «Ja že pakupala kartoču, ņe vi! Eto majo!» meitenes decibeli kļuva gana skaļi, lai viņas viedokli dzirdētu viss vagons. «Nu, tad es nekur nekāpju!» Neko nesasniegusi, meitene spītīgi noteica, atkal apsēdās savā vietā un sāka žēloties par netaisnību, ka viņai naudas neesot un arī braukšanas biļeti atņēmuši.
Šajā brīdī ierunājās pretim sēdošais vecītis. Dikcija viņam nebija pārlieku laba, tamdēļ sākumā nesapratu, kurā konflikta pusē viņš nostājies. Tomēr ar žestiem, vārdu plūdiem un skaļumu viņš uzskatāmi norādīja, ka vecītim šajā pasaulē un šajā tramvajā notiekošais nav vienaldzīgs.
Tad atskanēja kāda cita balss: «Dokumentiem ir jābūt kārtībā.» Domāju, nav vērts piebilst, ka šī balss runāja latviski. «Pareizi sakāt,» noteica kāda cita līdzīga balss. Saki ko gribi, par aksiomām pasludinātu argumentu lietojumā sava viedokļa pamatošanā ir kaut kas nacionāls. «Dokumentiem ir jābūt kārtībā,» saka latvietis, un viņam pat neienāk prātā, ka varētu izaicināt aksiomu. Pretim var likt krievu meitenes histērisko pretošanos noteikumu varai, cerot uz ad hoc risinājumu iespējamību, paļaujoties uz emocionālām improvizācijām un principiāli nepadodoties, nepiekāpjoties, pat ja juridiski viņai nav taisnība.
«Davaj, tagda vizaviķe paļiciju, pusķ aņi razbirajutsa!» meitene sāka apšaubīt kontrolieres autoritāti, un arī viņai priekšā notiktie noteikumi un citi dokumenti arī nespēja pārliecināt, ka meitenei par ko šajā pasaulē būtu jācieš. «Atdaiķe kartačku! Kartačku atdajķe!!! Ja vam eta serjozna gavarju, slišķe! Vam smešno? A mņe ņet!!!»
Pietura bija klāt, un izkāpa gan kontrolieri, gan meitene. Ārpusē viņi turpināja skaidrot attiecības, savukārt vecītis, kas pirmais bija komentējis situāciju, noteica: «Vot, suki. Ha haļavu ģeņgi hočet palučiķ.» Kontrolieriem veltītā piezīme atklāja noslēpumu par vecīša nostāju šajā jautājumā.
Man ļoti patīk Latvijas krievi. Viņi mēdz būt tik jautri.
Raksturvārdi: cilvēki, tramvajs, vara
« Iepriekšējais ieraksts Nākamais ieraksts »
Atsauču uz šo ierakstu nav
Ja Tevis uzrakstītā publikācijā ir saite uz šo rakstu un Tu vēlies, lai pie šī raksta parādītos saite uz Tavu publikāciju, šeit vari iegūt adresi, ko iekopēt trackback (ping) lauciņā, kas atrodams kontroles panelī pie Tava raksta.
Kartiņu kontrolierei nebija tiesības atņemt, jo viņa nebija viltota, bet sodu, gan meitene bija pelnījusi…
Diskriminācija, neiecietība un rasu naids sākas ar cilvēku pieskaitīšanu kādai grupai pēc kādas noteiktas pazīmes. Ja Tu saki “man patīk Latvijas krievi”, vai tas neliecina par neiecietību? :)
Edds: +1. Viena maršruta kartiņa bez ierakstīta maršruta nr. ir tas pats, kas nenokompostrēta tramvaja biļete.
Jāpiekrīt gan arī par aksiomām. Mani visvairāk fascinē (negatīvā nozīmē) tik ļoti populārā “ja jau soda, tātad vainīgs” reversā loģika. “Ja jau nogalināja, tātad bija iesaistīts noziedzībā” ir viens reāls piemērs, ko var dzirdēt un lasīt pie katras ziņas par kāda uzņēmēja nedabīgo nāvi.
Nil, tas, tāpat kā latviešu mentalitātes raksturojums, liecina par klasificētāja ironiju.
Koments iz draugiem.lv sērijas: šausīgi forši apraksti par sabiedrisko transportu tev sanāk.
« morālā panika un Londonas naži pāvests un populārā kultūra »
1919. gada 28. septembrī dibināta Latvijas Augstskola. 1923. gadā to pārdēvē par Latvijas Universitāti
Viktors: Ka man nav ko darīt man nužna palīdzīb matenē
Edijs: Ja mums ir foto un video materiāli, kur redzams, kā Koperfīlds pazudina brīvības statuju, ko tad tas …
Vitolds: Viena no skaistākajām vietām Latvijā!
keip: Tas links vairs nedarbojas tādēļ lietojiet šo :) https://www.youtube.com/w atch?v=Z_oDMXi-Qeg
agnese: sveiki es mekleju otru pusiti,mans nr 28928321zz atbildu uz sms zvaniet kuriem ir zz velams no valmi…
Es nīstu vārdu «brīvība»,
jo brīvam tāda vārda nav.
Par vergu mani dara dzīvība,
jo baiļu cietumsargs man klāt stāv.
Lasīt tālāk nejauši izvēlēto ierakstu brīvība »
Kustība par negatīvu domāšanu Mosties internetā kopš 2002. gada